पाएं अपने शहर की ताज़ा ख़बरें और फ्री ई-पेपरडाउनलोड करें
जिले में काेराेना संक्रमण लगातार बढ़ रहा है। बुधवार काे जिले में 376 नये मामले मिले। 572 कोरोना मरीज पूरी तरह से ठीक भी हो गये। इसके साथ ही जिले में कुल कोरोना संक्रमितों का आंकड़ा बढ़कर 21097 पर पहुंच गया। 17379 कोरोना मरीज पूरी तरह से ठीक भी हो चुके हैं। बुधवार को जिले में कोरोना के सक्रिय मरीजों की संख्या 3505 रही। अब जिले का रिकवरी रेट बढ़कर 82.37 प्रतिशत पर पहुंच गयी है। दूसरी ओर मायागंज अस्पताल में 30 घंटे में अंदर 14 लाेगाें की माैत हाे गई। इनमें 5 भागलपुर जिले के मरीज थे।
इसके अलावा मुंगेर के 4, बांका के 3 व कटिहार-जमुई में एक-एक मरीज की भी मौत हाे गयी। सिविल सर्जन डॉ. उमेश शर्मा ने बताया कि बुधवार को बूढ़ानाथ की 34 साल की निजी चिकित्सक, पुलिस लाइन में 24 वर्षीय पुलिसकर्मी, 33 वर्षीय रेलवे स्टॉफ समेत शहर में कोरोना के कुल 80 नये मामले पाये गये। बरारी में 14 व तिलकामांझी में 10 मरीज मिले। इशाकचक व आदमपुर में छह-छह मरीज मिले। मुंदीचक, छाेटी खंजरपुर व भीखनपुर तीन-तीन मरीज मिले।
नाथनगर की 35 साल महिला की गई जान
शहर के भीखनपुर की 55 साल की महिला को 27 अप्रैल को आईसीयू में भर्ती कराया गया था। जिसकी बुधवार की सुबह 10:57 बजे हो गयी। नाथनगर के नरगा की 60 साल की महिला काे चार मई को आइसोलेशन वार्ड में भर्ती किया गया। जिनकी बुधवार की सुबह दस बजे हो गयी। नाथनगर की 35 साल की एक अन्य महिला काे चार मई को मेडिसिन कोरोना वार्ड में भर्ती कराया गया था। जिसकी बुधवार की सुबह साढ़े छह बजे मौत हो गयी। खरीक प्रखंड के तेलघी के 43 साल के युवक को 24 अप्रैल को आइसोलेशन वार्ड में भर्ती कराया गया था। जिसकी बुधवार की सुबह 6:55 बजे मौत हो गयी। बिहपुर प्रखंड के मड़वा के मरीज काे 30 अप्रैल को मेडिसिन कोरोना वार्ड में भर्ती कराया गया था। जिसकी बुधवार की सुबह 4:28 बजे मौत हो गयी।
Copyright © 2021-22 DB Corp ltd., All Rights Reserved
This website follows the DNPA Code of Ethics.
hin_Deva hin_Deva awa_Deva hin_Deva hin_Deva zho_Hant eng_Latn